Az Oktatási és Szociális Bizottság 11 igen szavazattal, 2 tartózkodással és ellenszavazat nélkül az alábbi határozatot hozta:

**98/2018. (IV.24.) OSzB. sz. határozat**

1. Az Oktatási és Szociális Bizottság az Önkormányzati forrásátadásról szóló 47/2013. (XII.14.) önkormányzati rendelet 6. § (1) bekezdésében, és (4) bekezdésében foglaltak alapján **nem járul hozzá** ahhoz, hogy a Szombathelyi Paragvári Utcai Általános Iskola a Bizottság 350/2017. (X.25.) OSZB. számú határozatával, az iskola zenei tagozatának karácsonyi hangversenyére biztosított 60.000,- Ft támogatás fennmaradó összegét, 44.000 Ft-ot, június 30-ig a tavaszi, tanévzáró koncert költségeire fordíthassa.
2. A Bizottság felkéri az előterjesztőt, hogy a Bizottság döntésével összefüggésben a szükséges intézkedéseket megtegye.

**Felelős:**  Koczka Tibor alpolgármester,

Rettegi Attila, a bizottság elnöke,

/Dr. Bencsics Enikő, az Egészségügyi és Közszolgálati Osztály vezetője,

Kovács Balázs, a Köznevelési, Sport és Ifjúsági Iroda vezetője/

**Határidő:** azonnal